Guis

Guis oda Guüs, aumtlich: Gols (ungarisch: Gálos) is a Moakt- und Waeibaugmoa mid  Einwouna (Staund ).

Guis is im Noadn van Buagnlaund, im Beziak Neisal am See, estlich van Neisla See. Es is an da Greinz va die zwoa Laundschoftn Pandoafa Plottn und Hoadboun.

 Gschicht 
Des Gebiet noadestlich van Neisla See is seid da Stoazeid bewouhnd. Funde aus deara Epochn sowia aus da Bronzezeid und Hoüstodzeid beleign dies. A wärend da remischn Bsetzung (3. bis 5. Joahunad) wiad do a dichti Besiedlung augnauma.

Ums 10. Joahunad hod dou das Gschlecht va die Bissana gleibt, deis va die Madjaan mid da Sicharung va da Westgreinz beauftrogd woan. 1217 is da Oat Guis eastmoös uakundlich gnaunt woan. 1582 is van Rudi Oungl das Moakrecht und das Woppm valiehn woun. Am Aufaung van 17. Joahunad haum Midglida va da Batthiani Famülie siddeitschi protestantischi Sidla aufgnauma.

Die Oatschoft khead wia das gaunzi Buagnlaund bis 1921 zu Ungan (Deitsch-Westungan). Seid 1898 hod audgrund va da Madjaanpolidik va da Regiarung in Budabest da ungarischi Oastsmauma Gálos vaweindt ween meissn. Nauchn Eind van Easchtn Wöödkriag is nauch zachn Vahaundlungen Deitsch-Westungan in die Vatroch va Sou Schamöö und Drianon 1919 Östareich zuigsproucha woun. Die Oatschoft khead seid 1921 zum neichn Bundeslaund Buagnlaund.

 Religiaun 
Ungefea 71 % san Evangülisch, umara 24 % san Katulisch und 5 % haum iagn an aunan Glaum.

 Bolitig 
Da Biachamoasta is da Kilian Brandstätter va da SPÖ.

Die Mandatatsvatalung (25 Sizploz) in da Gmoavadreidung san 17 SPÖ, 5 ÖVP, 2 FPÖ und 1 De Greanan.

 Woppm 
Aufm rodn Woppmschüd is a süwana Duin mid via Zinnen, dea auf drei griani Higln sted, umwoxn va Reim mid fümf Waeiblal und zwoa zeidichi göwi Waeiba.

 Wiatschoft und Infrastruktua 
Guis is da gresdi Waeioat in gaunz Östareich.

In da Oatschoft san vü Heiringa und Waeivakaufsstöün. Zu die Sengswüadigkeidn va Guis khean di oidn Waeiköllan. Rund di Höfti va da Gmoafläch is mid Waeiadn bedeikd, die umara 20 % va die Leid a Bschefdigung gibt.

Weidas wean in Guis Sekt, Schnapsal, Fruchtwaeine und a eigenes Guis Bia heastöüd. Die intanational bedeitendstn Waeieazeiga va da Gmoa san da Ox Pauli (Paul Ax), da Heinrich Gernot und de Heike, da Stieglmoa Axel(Juris Stiegelmar) und de Nitthaus Anita und da Erwin Pinter

 Im Netz 
 Hoamseitn vo Guis

Kategorie:Gemeinde im Burgenland
Kategorie:Ort im Bezirk Neusiedl am See
Kategorie:Artikel auf Hianzisch
Kategorie:Artikel auf Burgenländisch